Διεθνές Αεροδρόμιο Σαμπιχά Γκιοκτσέν

Το Διεθνές Αεροδρόμιο Σαμπιχά Γκιοκτσέν (τουρκικά: Sabiha Gökçen, IATA: SAW, ICAO: LTFJ) είναι ένα από τα αεροδρόμια που εξυπηρετούν την Κωνσταντινούπολη. Έχει ονομαστεί από την Σαμπιχά Γκιοκτσέν, την πρώτη γυναίκα πιλότο πολεμικού αεροσκάφους στην Τουρκία. Βρίσκεται στην Ασιατική πλευρά της πόλης. Ο λόγος που κατασκευάστηκε είναι επειδή το Αεροδρόμιο Ατατούρκ (στην Ευρωπαϊκή πλευρά) δεν μπορούσε να αντεπεξέλθει στην ολοένα αυξανόμενη επιβατική κίνηση (εσωτερικού και εξωτερικού). Έτσι, ένα 3ο αεροδρόμιο κρίθηκε απαραίτητο σε αυτή τη Μητρόπολη των 14 εκ. κατοίκων, καθώς τα Ατατούρκ, Σαμπιχά Γκιοκτσέν και Χαζαρφέν (Hazarfen) αδυνατούσαν να αντεπεξέλθουν στην πρόβλεψη για το 2007, όπου η Κωνσταντινούπολη θα έφτανε να εξυπηρετήσει συνολικά 28 εκατομμύρια επιβάτες (εσωτερικού - εξωτερικού) ανά έτος. Εν τω μεταξύ, η χωρητικότητα του Σαμπιχά Γκιοκτσέν είναι μόνον 3 εκ. επιβάτες/έτος για τα διεθνή δρομολόγια και 0,5 εκ. επιβάτες/έτος για τα εσωτερικά.

Διεθνής Αεροσταθμός (Τerminal) 

Ο αεροσταθμός διεθνών πτήσεων έχει έκταση 20.000 m² (ισόγειο 16.000 m² και ημιώροφος 4.000 m²)

Περιλαμβάνει:
Χωρητικότητα για 3.000.000 επιβάτες ετησίως 
Αίθουσες VIP 
Καταστήματα Αφορολογήτων Ειδών, Καφετέριες, Εστιατόρια.
Ταχυδρομείο, Τράπεζα, Γραφεία Ενοικιάσεως αυτοκινήτων.

Διακόσμηση 

Γρανίτης για το δάπεδο και τους εξωτερικούς τοίχους. Διακοσμητικά στοιχεία από αλουμίνιο για βελτίωση φωτισμού. Μεγάφωνα και έξοδοι κλιματισμού εντοιχισμένα.

Λειτουργία 

Ο Διεθνής Αεροσταθμός αποτελείται από 3 σαλόνια: δύο για τις αναχωρήσεις (Α και Β) και ένα για τις αφίξεις. 
Κάθε σαλόνι αναχωρήσεως έχει 11 ελεγκτήρια εισιτηρίων (check-in) και 4 πύλες επιβίβασης, ενώ η αίθουσα αφίξεων 12 ελεγκτήρια διαβατηριακού ελέγχου.
Γραφεία, Αρχές Αεροδρομίου και Αίθουσες VIP βρίσκονται 6 μέτρα κάτω από τη γη.

Ηλεκτρονικά Συστήματα 

Τα ηλεκτρονικά συστήματα περιλαμβάνουν Συστήματα Οπτικών Αναγγελιών Πτήσεων (Flight Information Display System-FIDS), Κλειστό Κύκλωμα Τηλεόρασης (Closed Circuit Television System-CCTV), πόρτες ανοιγόμενες με ειδική κάρτα, κεντρικό/αυτόματο κλείδωμα θυρών, μεγάφωνα αναγγελιών και ηχητικής υπόκρουσης, συσκευές πυρανίχνευσης και αυτοματοποιημένο πάρκινγκ αυτοκινήτων.

Φωτιστικά Μέσα 

Ο αυτόματος φωτισμός του αεροσταθμού ελέγχεται από το σύστημα ΕΙΒ.

Κλιματισμός 

 30 κεντρικά κλιματιστικά.
 110 ανεξάρτητα για μικρούς χώρους.

Πυρασφάλεια 

 Κεντρικές Αντλίες για ανεφοδιασμό οχημάτων.
 Κεντρικές Αντλίες για παροχή νερού.
 Το νερό που βρίσκεται υπό πίεση στις αντλίες βρίσκεται διαθέσιμο ανά πάσα στιγμή κατανεμημένο σε μικρές δεξαμενές σε όλη την έκταση του αεροδρομίου. Οι δεξαμενές αυτές επικοινωνούν. Υπάρχουν επίσης και ψεκαστήρες τοποθετημένοι 2.80 m κάτω από την επιφάνεια, και σε περίπτωση πυρκαγιάς ανέρχονται.

Συστήματα Αποσκευών 

Ένα πλήρως αυτοματοποιημένο σύστημα αποσκευών (ιμάντας) διαχειρίζεται τις αποσκευές των 3,5 εκ. επιβατών ετησίως. Υπάρχει σύστημα ενσωματωμένο που ανιχνεύει όλα τα είδη των εκρηκτικών για τις αναχωρήσεις και αφίξεις.

Θύρες 

Υπάρχουν 44 πλήρως αυτόματες πόρτες που λειτουργούν με φωτοκύτταρο. Οι πόρτες που οδηγούν έξω από τον αεροσταθμό είναι εφοδιασμένες με σύστημα εξαγωγής ζεστού αέρα, ώστε να αποφευχθεί διαφυγή εσωτερικής θερμοκρασίας προς τα έξω, και το αντίστροφο.

Αεροσταθμός Εσωτερικών Πτήσεων 

Υπάρχει ένα κτήριο μόνον για τις αναχωρήσεις, αφίξεις, έλεγχο εισιτηρίων, διαβατηρίων, ασφαλείας και διαχείρισης αποσκευών, αλλά και για τις αίθουσες αναμονής.

Περιλαμβάνει:
 Χώρο χρήσης 2.000 m² 
 Εξυπηρέτηση 500.000 επιβατών ετησίως
 Καφετέρια
 Γραφεία

Εμπορευματικός Σταθμός 

 90.000 Τόννοι/Ετησίως 
 18 Ψυγεία Αποθήκευσης

Εξωτερικοί σύνδεσμοι 
 Επίσημη Σελίδα του Αεροδρομίου 
 Σελίδα για το Αεροδρόμιο στα ελληνικά 

Αεροδρόμια στην Τουρκία
Διεθνή αεροδρόμια
Κτίρια και κατασκευές στην Κωνσταντινούπολη